Koyê Cûdîyî yê qezaya Cizîre ya Şirnexî de badê operasyonê leşkerî şewat vejîya. Şewato ke qismê koyî yo ke ewnîyeno mewkîya Teşta Mure ya ke ambanê dewanê Çaglayan û Hîsarde yo de vejîya, dewam keno.
Herême de wexto kilm cuwa ver operasyono leşkerî amebi destpêkerdene. Goreyê çimeyanê cayîyan leşkeran şewat vet. Şewat  nêzdîyê tabûra leşkeran de vejîya. Destûr nêdîyeno ke dewijî şewatî hewna bikerî û semedê hewnakerdişî mudaxaleyêk nêame kerdene.
